# Klaipėdos rajono Dovilų pagrindinė mokykla

**SUTRUMPINTAS AIŠKINAMASIS RAŠTAS**

**PRIE 2014 METŲ III KETVIRČIO TARPINIŲ ATASKAITŲ**

2014-10-20

1. **BENDROJI DALIS**

Pagrindiniai duomenys apie Dovilų pagrindinę mokyklą

Kodas: 191788593

Teisinė forma: Savivaldybės biudžetinė įstaiga.

Adresas: Dovilai Klaipėdos g.35

Tel.: (8 46) 444171.

Faksas: (8 46) 444171.

Pagrindinė veiklos sritis – švietimas.

Pagrindinė veiklos rūšis – pagrindinis mokymas.

2014 m. pradžioje Dovilų pagrindinėje mokykloje buvo 10 klasių komplektų ir 182 mokiniai. 2014 m. rugsėjo mėn. 30 d. – 11 komplektų ir 193 mokiniai.

**II. APSKAITOS POLITIKA**

Mokyklos tarpinės finansinės ataskaitos parengtos pagal Lietuvos Respublikos finansinę apskaitą ir finansinių ataskaitų parengimą reglamentuojančius teisės aktus bei Viešojo sektoriaus apskaitos ir finansinės atskaitomybės standartus (toliau –VSAFAS).

Mokykla, rengdama tarpinę III ketvirčio finansinę ataskaitą, vadovavosi Dovilų pagrindinės mokyklos apskaitos vadovu, patvirtintu direktoriaus 2010 m. kovo mėn. 18 d. įsakymu Nr.VI-45.

Mokyklos apskaita tvarkoma dvejybiniu įrašu. Visos ūkinės operacijos registruojamos mokyklos sąskaitų plano sąskaitose, taikant mokyklos apskaitos politiką, parengtą pagal VSAFAS reikalavimus. Visos ūkinės operacijos ir įvykiai registruojami litais ir centais.

***Nematerialusis turtas*** yra pripažįstamas, jei jis atitinka 13-ajame VSAFAS pateiktą sąvoką ir nemateriajam turtui nustatytus kriterijus. Nematerialusis turtas pripažinimo metu apskaitoje yra registruojamas įsigijimo savikaina.

***Ilgalaikis materialusis turtas*** pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus. Ilgalaikis materialusis turtas pagal pobūdį skirstomas į pagrindines grupes, nustatytas VSAFAS. Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo ilgalaikis materialusis turtas finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Ilgalaikio materialiojo turto nusidėvėjimas skaičuojamas taikant tiesiogiai proporcingą metodą pagal konkrečius materialiojo turto nusidėvėjimo normatyvus teisės aktų nustatyta tvarka. Kai turtas perduodamas ar nurašomas, jo įsigijimo savikaina, sukauptas nusidėvėjimas ir, jei yra, nuvertėjimas nurašomi.

***Atsargos*** yra pripažįstamos ir registruojamos apskaitoje, jos atitinka 8-ajame VSAFAS pateiktą sąvoką ir atsargoms nustatytus kriterijus. Pirminio pripažinimo metu atsargos įvertinamos įsigijimo savikaina. Prie atsargų priskiriamas neatiduotas naudoti ūkinis inventorius. Atiduoto naudoti inventoriaus vertė iš karto įtraukiama į sąnaudas. Naudojamo inventoriaus kiekinė ir vertinė apskaita tvarkoma nebalansinėje sąskaitoje

***Pinigai ir pinigų ekvivalentai***. Pinigus sudaro pinigai banko sąskaitose. Išskiriamos atskiros sąskaitos skirtingos paskirties lėšoms registruoti apskaitoje (biudžetinės, specialiosios, nebiudžetinės). Biudžetinių lėšų banko sąskaitoje apskaitomi pervesti asignavimai, kurie naudojami pagal mokyklos patvirtintas sąmatas. Specialiųjų lėšų banko sąskaitoje apskaitomos mokyklos pajamos, gautos už patalpų nuomą ir valgyklos pajamas. Specialiųjų lėšų sąskaitoje sukauptas lėšas mokykla perveda į Klaipėdos rajono savivaldybės administracijos sąskaitą. Pateikus paraišką, pagal nustatytus ekonominės klasifikacijos straipsnius Klaipėdos rajono savivaldybės biudžeto ir ekonomikos skyrius šiuos pinigus sugrąžina kaip specialiosios programos lėšas. Nebiudžetinių lėšų sąskaitoje yra apskaitomos tikslinės paskirties lėšos. Tai rėmėjų parama bei lėšos, gautos tam tikriems pavedimams vykdyti.

***Finansavimo sumos*** pripažįstamos, kai atitinkaVSAFAS nustatytus krterijus. Finansavimo sumos – tai mokyklos iš valstybės ir savivaldybės biudžeto, kitų išteklių fondų gauti arba gautini pinigai ar kitas turtas, skirtas mokyklos tikslams ir programoms įgyvendinti. Dovilų pagrindinės mokyklos gautos (gautinos) finansavimo sumos pagal paskirtį skirtomos į:

* finansavimo sumas nepinigiam turtui įsigyti;
* finansavimo sumas kitoms išlaidoms kompensuoti.

Finansavimo sumos nepiniginiam turtui įsigyti yra gaunamos kaip nemokamai gautas ilgalaikis turtas arba atsargos, įskaitant paramą, arba pinigai, skirti įsigyti ilgalaikį arba trumpalaikį nepiniginį turtą

Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti. Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

***Sąnaudos***  Dovilų pagrindinėje mokykloje skirstomos į pagrindinės veiklos ir kitos veiklos sąnaudas. Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždaromos su jomis susijusios pajamos, neatsižvelgiant į pinigų išleidimo laiką.

**III. PASTABOS**

***Finansinės būklės ataskaitoje*** (2-ojo VSAFAS 2 priedas) paskutinei ataskaitinio laikotarpio dienai pateikiami duomenys:

Pastaba Nr. P04 Ilgalaikio materialiojo turto vertė pagal visas suskirstytas grupes – 3035309,29 Lt.

Pastaba Nr. P05 Pagal rangos sutartį vykdomi Dovilų pagrindinės mokyklos pastato atnaujinimo(modernizavimo) darbai (1777854,88 Lt).

Pastaba Nr. P06 Degalų likutis – 100,00 Lt, maisto produktai – 2544,12 Lt.

Pastaba Nr. P07 Per vienerius metus gautinos sumos – 195256,01 Lt. Savivaldybės biudžeto – 38477,75 Lt valstybės – 78764,14 Lt, atostogų rezervas – 73561,73 Lt. ( sukauptas perviršis – 4452,39 Lt).

Pastaba Nr. P-08 Pinigai banke – 16176,88 Lt. Pavedimų s-toje 11176,88 Lt, projektų s-toje 5000,00 Lt.

Pastaba Nr.P09 Trumpalaikiai įsipareigojimai – 391755,34 Lt: t.sk. (priskaitytas darbo užmokestis su sodros įmokomis , tiekėjams mokėtinos sumos, atostogų rezervas).

Pastaba Nr.P10 Grynasis turtas – 217,23 Lt

***Veiklos rezultatų ataskaitoje*** ( 3-iojo VSAFAS 1 priedas) parodoma:

Pastaba P-11 Pagrindinės veiklos kitos pajamos : už patalpų nuomą – 660,00 Lt, valgyklos atsitiktinės paslaugos – 23705,26 Lt. Viso: 24365,26 Lt.

Pastaba P-12 Pagrindinės veiklos sąnaudos – 1273173,26 Lt.

Direktorius Arūnas Grimalis

Vyr. buhalterė Danutė Montvydaitė